《送李左藏三首 其一》
宋代·袁燮

中都衣冠地，振羽良独难。美材副时须，步武随鹓鸾。

平生根柢学，万卷胸中蟠。清规照冰玉，健笔翻波澜。

宦游聊复尔，荣利不可干。去去展壮图，士友拭目看。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。